CELEX: 31985R2561
Language: el
Date: 1985-09-11 00:00:00
Title: Κανονισμός (ΕΟΚ) αριθ. 2561/85 της Επιτροπής της 11ης Σεπτεμβρίου 1985 περί τροποποίησης του κανονισμού (ΕΟΚ) αριθ. 2670/81 για τη θέσπιση των λεπτομερειών εφαρμογής για την εκτός ποσοστώσεως παραγωγή στον τομέα της ζάχαρης

Avis juridique important

|

31985R2561

Κανονισμός (ΕΟΚ) αριθ. 2561/85 της Επιτροπής της 11ης Σεπτεμβρίου 1985 περί τροποποίησης του κανονισμού (ΕΟΚ) αριθ. 2670/81 για τη θέσπιση των λεπτομερειών εφαρμογής για την εκτός ποσοστώσεως παραγωγή στον τομέα της ζάχαρης  

Επίσημη Εφημερίδα αριθ. L 244 της 12/09/1985 σ. 0023 - 0023 Ισπανική ειδική έκδοση: Κεφάλαιο 03 τόμος 37 σ. 0196  Πορτογαλική ειδική έκδοση : Κεφάλαιο 03 τόμος 37 σ. 0196  Φινλανδική ειδική έκδοση: Κεφάλαιο 3 τόμος 19 σ. 0118  Σουηδική ειδική έκδοση: Κεφάλαιο 3 τόμος 19 σ. 0118 

***** ΚΑΝΟΝΙΣΜΟΣ (ΕΟΚ) αριθ. 2561/85 ΤΗΣ ΕΠΙΤΡΟΠΗΣ  της 11ης Σεπτεμβρίου 1985  περί τροποποιήσεως του κανονισμού (ΕΟΚ) αριθ. 2670/81 για τη θέσπιση των λεπτομερειών εφαρμογής για την εκτός ποσοστώσεως παραγωγή στον τομέα της ζάχαρης  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 1482/85 (2), και ιδίως το άρθρο 26 παράγραφος 3,  Εκτιμώντας:  ότι το άρθρο 26 παράγραφος 1 του κανονισμού (ΕΟΚ) αριθ. 1785/81 προβλέπει ιδίως ότι η ζάχαρη Γ πρέπει να εξαχθεί σε φυσική κατάσταση· ότι το άρθρο 2 παράγραφος 2 δεύτερο εδάφιο του κανονισμού (ΕΟΚ) αριθ. 2670/81 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 1760/84 (4) θεωρεί δεκτή την υποκατάσταση της ζάχαρης Γ κατά την εξαγωγή με μια άλλου τύπου ζάχαρη, λευκή ή ακατέργαστη σε φυσική κατάσταση, έναντι πληρωμής, από τον παραγωγό της εν λόγω ζάχαρης ενός κατ' αποκοπή ποσού που δύναται να θεωρηθεί ως αντιστάθμιση των πλεονεκτημάτων που είναι δυνατό να προκύψουν από μια τέτοια υποκατάσταση· ότι η κατάσταση ανεφοδιασμού των διυλιστηρίων ζάχαρης στην Κοινότητα, ιδίως εν όψει της προσεχούς προσχώρησης της Πορτογαλίας και των ειδικών αναγκών της σε ακατέργαστη ζάχαρη, απαιτεί περιορισμό της δυνατότητας υποκατάστασης της ζάχαρης Γ κατά την εξαγωγή με τη λευκή ζάχαρη μόνο·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζάχαρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 παράγραφος 2 δεύτερο εδάφιο πρώτη πρόταση του κανονισμού (ΕΟΚ) αριθ. 2670/81, οι όροι «ή ακατέργαστη» διαγράφονται.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Σεπτεμβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 177 της 1. 7. 1981, σ. 4.  (2) ΕΕ αριθ. L 151 της 10. 6. 1985, σ. 1.  (3) ΕΕ αριθ. L 262 της 16. 9. 1981, σ. 14.  (4) ΕΕ αριθ. L 165 της 23. 6. 1984, σ. 19.